《二妃庙送裴侍御使桂阳》
唐代·李颀

沅上秋草晚，苍苍尧女祠。无人见精魄，万古寒猿悲。

桂水身殁后，椒浆神降时。回云迎赤豹，骤雨飒文狸。

受命出炎海，焚香征楚词。乘骢感遗迹，一吊清川湄。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。